2003—2005 YILLARDA TEZ TIBBIY YORDAM XIZMATINING MODDIY-TEXNIKA BAZASINI YaNADA RIVOJLANTIRISh VA MUSTAHKAMLASh ChORA-TADBIRLARI TO‘G‘RISIDA

Tez tibbiy yordam xizmatining moddiy-texnika bazasini yanada rivojlantirish va mustahkamlash, uni maxsus avtotransport, zamonaviy tibbiy asbob-uskunalar, asboblar, dorivor preparatlar va aloqa vositalari bilan jihozlash maqsadida Vazirlar Mahkamasi qaror qiladi:
 1. O‘zbekiston Respublikasi Sog‘liqni saqlash vazirligi, Makroiqtisodiyot va statistika vazirligi, Moliya vazirligi tomonidan ishlab chiqilgan 2003—2005-yillarda tez tibbiy yordam xizmatini rivojlantirish va jihozlash dasturi ilovaga muvofiq tasdiqlansin.
 2. O‘zbekiston Respublikasi Sog‘liqni saqlash vazirligi, Iqtisodiyot vazirligi, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari 2003—2005-yillarda tez tibbiy yordam xizmatini rivojlantirish va jihozlash dasturida nazarda tutilgan tadbirlarning o‘z vaqtida bajarilishini ta’minlasinlar.
 3. O‘zbekiston Respublikasi Moliya vazirligi har yili Davlat budjeti prognozini shakllantirishda Dasturda nazarda tutilgan tez tibbiy yordam xizmatini rivojlantirish bo‘yicha tadbirlarni amalga oshirish uchun xorijiy grantlar, imtiyozli kreditlar va homiylar mablag‘lari jalb etilishini hisobga olgan holda zarur mablag‘lar ajratishni nazarda tutsin.
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosarlari H.S. Karomatov va R.S. Azimov zimmasiga yuklansin.
 2003—2005-yillarda tez tibbiy yordam xizmatini rivojlantirish va jihozlashning tasdiqlangan dasturi amalga oshirilishi Vazirlar Mahkamasining respublikani iqtisodiy va ijtimoiy rivojlantirish yakunlari bo‘yicha har yilgi majlislarida ko‘rib borilsin.